Document ID: 31995R3073

Uredba Sveta (ES) št. 3073/95
z dne 22. decembra 1995
o določitvi standardne kakovosti riža
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3072 z dne 22. decembra 1995 o skupni ureditvi trga za riž [1], in zlasti člena 3(1) Uredbe,
ob upoštevanju predloga Komisije,
ker naj intervencijska cena za neoluščeni riž ustreza določeni standardni kakovosti; ker to kakovost določa Uredba Sveta (EGS) št. 1423/76 z dne 21. junija 1976 o določitvi standardne kakovosti riža in lomljenega riža [2];
ker v zvezi s kakovostjo velja, da je zaradi povpraševanja na trgu Skupnosti po določeni kakovosti in zaradi smernic, ki izhajajo iz reforme skupne ureditve trga, primerno na novo opredeliti standardno kakovost ob upoštevanju kakovosti pridelka Skupnosti ter najbolj reprezentativne kakovosti uvoženega riža; ker iz teh dejavnikov in drugih dejavnikov, ki izhajajo iz reforme skupne ureditve trga sledi, da je potrebno poostriti zahteve in nadomestiti sistem, predviden v prej navedeni uredbi,
SPREJEL NASLEDNJO UREDBO:
Člen 1
Standardna kakovost neoluščenega riža, za katero se določa intervencijska cena, je določena z naslednjim:
(a) riž je dobre tržne kakovosti, brez vonja;
(b) vsebnost vlage: 14 % za 1996/97 in 13 % od 1997/98 dalje;
(c) izkoristek dobro brušenega riža je 63 % glede na težo celih zrn (s 3 % toleranco za okrušena zrna), za katera so dovoljeni naslednji utežni odstotki dobro brušenega riža, katerih kakovost ni neoporečna:
| | 1996/97 | od 1997/98 dalje |
- kredasta zrna neoluščenega riža (KN 100610) | | |
- pod tarifnima oznakama KN 10061027 in (KN 10061098) | 2 % | 1,5 % |
- pod drugimi tarifnimi oznakami KN, razen KN 10061027 in KN 10061098 | 2,5 % | 2 % |
-zrna z rdečimi progami: | 1,00 % | | |
-pikasta zrna: | 0,50 % | | |
-zrna z madeži: | 0,25 % | | |
-rumena zrna: | 0,02 % | | |
-zrna jantarne barve: | 0,05 % | | |
Člen 2
Za to uredbo velja, da je opredelitev zrn, ki niso neoporečne kakovosti, enaka opredelitvi v Prilogi.
Člen 3
Razveljavi se Uredba (EGS) št. 1423/76. Sklicevanja na Uredbo (EGS) št. 1423/76 se štejejo kot sklicevanja na to uredbo.
Člen 4
Ta uredba začne veljati 1. septembra 1996.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 1995

Labels: 3
2
17